b'\n_START_ARTICLE_\nLilienstein\n_START_SECTION_\nEtimologie\n_START_PARAGRAPH_\nNumele muntelui provine probabil de la Sf. Gilgen respectiv Sf. Ilgen care a devenit Ilgenstein; o alt\xc4\x83 variant\xc4\x83 a etimologiei ar fi de la Sf. Aegidius.\n_START_SECTION_\nDate geografice \xc8\x99i istorice\n_START_PARAGRAPH_\nMuntele se afl\xc4\x83 la 15\xc2\xa0km est de Pirna \xc8\x99i 5\xc2\xa0km vest de Bad Schandau. Direct la poalele lui se afl\xc4\x83 localitatea Ebenheit, care apar\xc8\x9bine de ora\xc8\x99ul K\xc3\xb6nigstein._NEWLINE_Vizavi, pe malul cel\xc4\x83lat al Elbei, se afl\xc4\x83 Fort\xc4\x83rea\xc8\x9ba K\xc3\xb6nigstein. \xc3\x8en regiune s-au f\xc4\x83cut descoperiri arheologice din epoca bronzului. Muntele este amintit pentru prima oar\xc4\x83 \xc3\xaen anul 1379 sub numele de \xe2\x80\x9eYlgenstein\xe2\x80\x9c; probabil din acest timp provine \xc8\x99i inscrip\xc8\x9bia unei cruci \xc3\xaen st\xc3\xa2nc\xc4\x83 pe versantul sudic._NEWLINE_\xc3\x8en evul mediu, prin anul 1200, pe munte exista o cetate ce apar\xc8\x9binea de Boemia. \xc3\x8en anul 1402 cetatea Lilienstein precum \xc8\x99i K\xc3\xb6nigstein sunt ocupate de ducele de Mei\xc3\x9fen (Comes terminalis), iar ulterior intr\xc4\x83 \xc3\xaen posesia prin\xc8\x9bilor saxoni._NEWLINE_\xc3\x8entre 1406 - 1550 cetatea devine treptat o ruin\xc4\x83, fiind \xc3\xaen cele din urm\xc4\x83 abandonat\xc4\x83; prin s\xc4\x83p\xc4\x83turi ulterioare s-au descoperit poarta principal\xc4\x83 \xc8\x99i vase de ceramic\xc4\x83._NEWLINE_\xc3\x8en anul 1708 August der Starke urc\xc4\x83 pe treptele construite \xc3\xaen timpul s\xc4\x83u pe versantul sudic al muntelui; el devine rege al Poloniei, \xc8\x99i acest eveniment este marcat de un fost obelisc de pe munte._NEWLINE_\xc3\x8en anul 1756 \xc3\xaen r\xc4\x83zboiul de \xc8\x99apte ani armata saxon\xc4\x83 capituleaz\xc4\x83 la Liliental, f\xc4\x83r\xc4\x83 s\xc4\x83 opun\xc4\x83 rezisten\xc8\x9b\xc4\x83, \xc3\xaen fa\xc8\x9ba trupelor prusace sub conducerea lui Frederic cel Mare._NEWLINE_La aniversarea a 800 de ani a familiei nobiliare Wettiner s-a ridicat un obelisc nou cu o \xc3\xaen\xc4\x83l\xc8\x9bime de 16 m.'